A NAV akkor is állít ki jövedelemigazolást, ha az elmúlt időszakban nem volt keresete az igénylőnek?
Igen, ebben az esetben a NAV megtagadja az igazolást kiállítását és erről ad egy határozatot, melyet csatolnod kell a pályázatodhoz.
hu
A NAV által kiállított igazolás nem 2018. január 1. utáni keltezésű, elfogadható ettől az igazolás?
A NAV által kiállított igazolásnak nem kell 2018. január 1. utáni keltezésűnek lennie, ezért igen, elfogadható. Az a fontos, hogy a 2016-os évről szóljon.
hu
A bankszámlakivonaton szerepelnek a kiadások is, melyeket nem szeretném, ha a bíráló látná. Kitakarhatom ezeket?
Igen, kitakarhatod úgy, hogy egyértelműen eldönthető legyen, hogy a kitakart tétel kiadás. A jóváírásokat viszont nem takarhatod ki.
hu
A családi pótlékot igazolhatom bankszámlakivonattal?
Igen, igazolhatod, amennyiben a megfelelő időszakról hozod a bankszámlakivonatokat.
hu
A háztartásom egyik tagja külföldön dolgozik. Az ő igazolásaiból is szükséges eredetit bemutatnom?
Igen, szükséges. Amennyien nem magyar nyelvű igazolás, szükséges azok nem hivatalos fordítása.
hu
A munkáltatói igazolás nem a megfelelő időszak nettó jövedelmeit tartalmazza, újat kell kérnem?
Amennyiben bővebb időszakról szól, de szerepel benne havi lebontásban a megfelelő hónapok jövedelme, elfogadható, más esetben nem.
hu
A múlt félévben kollégiumban laktam. Ezt kell háztartásként leigazolnom?
Nem, azt a háztartást kell leigazolnod, amelybe gazdaságilag tartozol, vagyis akivel anyagi szempontból egymást támogatjátok lakhatási, étkezési, közüzemi költségeket együtt fizeted.
hu
A pályázat által vizsgált időszakban az egyik eltartóm munkahelyet váltott és az előző munkáltató nem állít már ki munkáltatói igazolást. Ilyenkor mi a teendő?
A munkáltatónak egy bizonyos idő után már nem kötelessége a munkáltatói igazolás kiállítása, azonban a távozás után 1-2 hónappal még lehet, hogy ki tudják állítani. Amennyiben nem tudják, vagy nem hajlandóak, a bérszámfejtési papírokat is el tudjuk fogadni. Ennek hiányában mindenképp keresd fel a szociális referenst alternatív megoldásért.
hu
A pályázatomat nem helyesen bírálták el. Kinek kell ezt jeleznem?
Amennyiben ezzel a szóbeli bírálat során szembesülsz, jelezd azonnal a bírálódnak. A személyes bemutatási időszak végéig jelezheted ezt a kari szociális referensednek. Az ezt követő fellebbezési időszakban hivatalos fellebbezéssel élhetsz, melyet az EHK bírál el. Az EHK döntésével szemben pedig a Hallgatói Jogorvoslati Bizottsághoz fordulhatsz további jogorvoslati kérelemmel.
hu
A saját keresetemet hova kell beírnom?
A saját jövedelmet csak öneltartó pályázók esetén kell feltüntetni, nekik pedig egyértelmű hely van hozzá.
hu
Albérletben élek, de nem kötöttünk albérleti szerződést. Ilyen esetben mi a teendő?
Két tanú előtt tett eredeti nyilatkozat beszerzése szükséges erről a tényről.
hu
Az egy háztartásban élőkről szóló igazoláson csak az ott élő személyek száma van feltüntetve, ez az igazolás elfogadható?
Elfogadható, ha a pályázathoz csatolod az ott élő személyek lakcímkártyáját.
hu
Az egy háztartásban élőkről szóló igazoláson olyan személy is szerepel, aki évek óta nem lakik velünk. Ilyenkor ő a háztartás részét képezi?
Amennyiben anyagilag teljesen független, tehát a többi ott lakó személyt semmilyen formában nem támogatja, és az ott lakók sem támogatják őt, abban az esetben ő nem számít a háztartás részének.
hu
Az egyik leadott igazolásra szükségem lenne, visszakérhetem?
Nem, a leadott igazolásokat visszaszolgáltatni nem áll módunkban.
hu
Az állandó lakcímem nem Magyarországon található, ezért nem tudok olyan igazolásokat bemutatni, mint amit az útmutató kér. Mi a teendő?
A szoc.sc.bme.hu/letoltesek oldalon van segédlet külföldön élő hallgatók számára, mely igazolásnak mi az ottani megfelelője. Amennyiben valamit nem találsz benne, vagy nem tudsz beszerezni, fordulj bizalommal a kari szociális referensedhez és egyeztesd vele a részleteket.
hu
Az éves nyugdíjelszámoló papírt elvesztettük, de a nyugdíj bankszámlára érkezik. Ilyen esetben elfogadható bankszámlakivonat?
Igen, elfogadhatók a bankszámla kivonatok is, vagy a Nyugdíjfolyósító Igazgatóság tud kiállítani friss igazolást a nyugdíj összegéről.
hu
Bankszámlakivonataink nincsenek, így nem tudom csatolni. Elfogadható így a pályázatom?
Amennyiben az útmutató úgy rendelkezik, hogy szükséges bemutatnod ezt az igazolást, úgy a banktól kérned kell igazolást az adott időszakban előforduló jóváírásokról.
hu
Egy átlag több hallgatót jelöl?
Igen, egy átlag több hallgatót jelöl a táblázatban.
hu
Ha nagycsaládos vagyok, automatikusan jár nekem a szociális ösztöndíj?
Az ösztöndíj elnyeréséhez nem elegendő, ha valaki nagycsaládos (vagy egyéb rászorultsági kategóriába tartozik), szükséges elérni az adott félévben meghatározott minimum pontszámot is.
hu
Ha olyan személy van az egy háztartásban élőkről szóló igazoláson, aki nem képzi a háztartás részét, milyen igazolás szükséges?
Amennyiben az egy háztartásban élőkről szóló dokumentumon szerepel olyan személy, aki ténylegesen nem él ott, úgy az Igazoláslista 4.4-es pontjában részletezett igazolás beszerzése szükséges. Ezt helyettesítheti az, ha az egy háztartásban élőkről szóló igazolást a helyi önkormányzat jegyzője állítja ki és ennek tényét a dokumentumon rögzíti.
hu
Hogyan történik a pályázatom bírálása?
Karonként eltérő a bírálás menete. A pályázati időszakot követheti egy zárt bírálási időszak, ahol a pályázatodat előbírálják. Ezt követően (vagy enélkül) következik az az időszak, amikor a kari referensed által megadott időpontok egyikén meg kell jelenned szóbeli elbírálásra, ahol az igazolásaidat le kell adnod, valamint ekkor készül el a pontszámodat igazoló adatlap.
hu
Hány ponttól érdemes pályáznom szociális támogatásra?
A pályázat során nem határozunk meg minimum értéket, a határt a jelentkezett hallgatók száma és pontszáma befolyásolja.
hu
Ikerházban élünk, de az egy háztartásban élőkről szóló igazoláson mindkét háztartás szerepel. Szükséges külön igazolnom ennek tényét?
Igen, szükséges a helyi önkormányzattól egy igazolást beszerezned.

Ezt helyettesítheti közjegyző vagy a helyi önkormányzat jegyzője előtt tett, 2 évnél nem régebbi nyilatkozat erről a tényről.
hu
Kaphatok-e kollégiumot önköltséges képzésen?
Igen, de ebben az esetben a kollégiumi díj összege magasabb: egy főre jutó kollégiumi normatíva egy hónapra számított összege (ami most: 11650 Ft), plusz az állami (rész)ösztöndíjasok által fizetendő kollégiumi térítési díj (Schönherz most 9320 Ft), összesen 20970 Ft.
hu
Kaphatok-e költségtérítéses/önköltséges képzésen rendszeres szociális ösztöndíjat?
Csak abban az esetben, ha az egyetemet állami ösztöndíjas képzésen kezdted meg és lenne még hátra állami ösztöndíjas féléved(tehát pl. tanulmányi okból soroltak át).
hu
Ki számít eltartottnak, és ki tanuló eltartottnak?
Eltartottnak, ezen belül nem tanuló eltartottnak minősül az a személy, aki

 	súlyos fogyatékkal vagy tartós betegséggel él, vagy
 	ápolási díjat folyósítanak utána, vagy
 	aki gyámság/gondnokság alatt áll

Tanuló eltartottnak minősül az a személy, aki a pályázat által vizsgált időszak kezdetéig (2017.07.01) még nem töltötte be a 25. életévét, és

 	még nem iskoláskorú gyermek, vagy
 	nappali munkarendű közoktatásban vesz részt, vagy
 	felsőoktatásban, nappali aktív státuszban vesz részt (doktorandusz státusz nem számít ide), vagy
 	nappali munkarendű OKJ képzésben vesz részt.
hu
Ki számít eltartónak?
Eltartónak minősül az öneltartó pályázó, és minden a háztartásban élő személy, aki nem eltartott.
hu
Ki számít öneltartónak?
Öneltartó az a pályázó, akinek nincsenek eltartói, gazdaságilag önálló háztartást képez, és akinek szülei/rokonai a megélhetését semmilyen formában (lakhatási, utazási, étkezési költségek) nem tudják, vagy nem kívánják támogatni.
hu
Külföldről szereztem be az igazolásaimat, szükséges annak lefordítása?
A nem magyar nyelvű igazolásokról szükséges fordítást hoznod, de nem kell hivatalosnak lennie.
hu
Lejárt a személyi igazolványom. Az ideiglenes személyi elfogadható?
Természetesen igen. A személyi igazolványt helyettesítheted az igazoláslista 4.1-es bekezdésében foglaltakkal.
hu
Megváltozott az állandó lakcímem, de még nem állítottak ki új lakcímkártyát. A köztes időszakban elfogadható az ideiglenes?
Természetesen igen. Ha esetleg személyes bemutatásig elkészülne az új, de a honlapra még nem az lett feltöltve, kérlek, az újról is hozz fénymásolatot.
hu
Mennyit kell fizetnem egy pót-pót-ZH-ért?
A zárthelyi dolgozat újbóli pótlása esetén, a különeljárási díj mértéke a hallgatói normatíva 2,5%-ának száz forintra felkerekített összege: 4500 Ft (2020)
hu
Mi alapján tudom kiszámolni, hogy hány pontom lesz?
A pontozási rendszert a Térítési és Juttatási Szabályzat 2. számú melléklete tartalmazza, melyet megtalálsz a szoc.sc.bme.hu/letoltesek oldalon.
hu
Mikor kerül bevezetésre az, hogy a tárgyak nehézségével lesz súlyozva a tanulmányi ösztöndíj?
Korábban tervben volt az, hogy kreditindex helyett teljesítmény index alapján ossza az ösztöndíjat (részletek TJSZ 10. paragrafus 8-10. bekezdés). A teljesítmény index olyan mérőszám, ami figyelembe veszi a tárgyak teljesíthetőségét. Ebben a félévben az osztás kreditindex alapján történt. A Juttatási Bizottság tárgyalta az előző félévben a teljesítmény index bevezetését. Van néhány kérdéses dolog a teljesítmény index-szel kapcsolatban, és addig nem szeretnénk bevezetni, amíg ezekre nem tudunk megoldást találni.
hu
Mikor kerül ki az adott félévre vonatkozó tanulmányi ösztöndíj osztás elvei?
A Kari Hallgatói Képviseletek a kari elosztás további elveit, az eljárás menetét, határidejét az ösztöndíj odaítélését megelőző szorgalmi időszak kezdetéig meghatározzák, és nyilvánosságra hozzák honlapjukon.
hu
Mikör történik a szakdolgozat védése?
A szakdolgozat megvédésére a szóbeli záróvizsgán kerül sor.
hu
Milyen esetben pályázhatok alaptámogatásra?
Alaptámogatásra akkor vagy jogosult, ha államilag támogatott képzésen tanulsz, az adott képzési szinten az első aktív félévedet kezded meg, eléred az adott félévi szociális támogatás elnyeréséhez tartozó minimum pontszámot, és a pályázatod alapján valamely rászorultsági kategóriába tartozol.
hu
Milyen opcióim vannak a Diákhitellel kapcsolatban?
Diákhitel1 - szabad felhasználású

Diákhitel2 - felsőoktatási képzési költségekre 

Diákhitel plusz - kamatmentes, szabadfelhasználású (2020. máj. 1-dec 31.)
hu
Milyen rászorultsági kategóriák vannak?
rászorultsági kategória:

Az a hallgató, aki a Szociális Bizottság előtt maradéktalanul igazolja a következők egyikét: fogyatékossággal élő, egészségügyi állapota miatt rászorult, halmozottan hátrányos helyzetű, családfenntartó, nagycsaládos vagy árva
 	rászorultsági kategória:

Az a hallgató, aki a Szociális Bizottság előtt maradéktalanul igazolja a következők egyikét: hátrányos helyzetű, gyámsága nagykorúsága miatt szűnt meg vagy félárva.
hu
Milyen tárgyak számítanak szabadon választható tárgynak?
Bármilyen, bármely egyetemen oktatott tárgy.
(A szabadon választható tantárgyakat a képzések szakbizottságai három kategóriába sorolják:
Ajánlott egy tantárgy, ha azt a szakbizottság a hallgató szakmai ismereteit bővítő tantárgynak ítéli.
Befogadott egy tantárgy, ha az a hallgató általános érdeklődésére tarthat számot, de szakmailag kevésbé kapcsolódik a képzéshez.
Tiltott egy tantárgy, ha az a képzésben szereplő tantárgyakkal a TVSz-ben megengedett mértéknél nagyobb átfedést tartalmaz, így teljesítése kredittel nem elismerhető.)
hu
Miért kell öneltartóként 55.000 Ft jövedelmet leigazolnom?
Elsőre elég soknak hangozhat a 55.000 Ft, de nézzük, hogyan is jött ez ki:

~ 10.000-20.000 Ft kollégiumi (vagy egyéb lakhatási) díj, internet díj, stb.

~ 35.000 Ft a havi szintű étkezési és tisztálkodási költségeket fedezi. Illetve ide számíthatjuk a ruházkodási költségeket is.

A fentiek alapján elmondhatjuk, hogy a 55.000 Ft tényleg egy reális becslés a havi szükséges jövedelemre. A  fenti összeg szórakozási, kultúrális lehetőséget nem is tartalmaz.
hu
Miért szeretnék átkerülni önköltséges képzésre?
Alapvetően van 12 darab állam által támogatott féléved. Amennyiben csúszol elképzelhető, hogy lesznek olyan féléveid (BSc + MSc)-n belül, ahol már átsorolnak önköltségesre. Lehet annyit taktikázni, hogy mivel az MSc képzések általában drágábbak mint a BSc, úgy a BSc féléveidből párat te fizetsz, és úgy az MSc-n belül annyival kevesebbet kell majd fizetni. 


Támogatott félévek eloszlása (szemeszterek+2):
BSc képzésen max 9 szemeszter,
BProf képzésen max 8 szemeszter,
MSc képzésen max 6 szemeszter.
hu
Nem regisztrált álláskereső milyen igazolást kérhet?
Nem regisztrált álláskereső a Munkaügyi Központtól / Járási hivataltól kérhet igazolást arról, hogy nincs beregisztrálva álláskeresőnek, vagy nem szerepel a nyilvántartásban.
hu
Nem sikerült határidőre beszereznem minden igazolást. Leadhatom így is a pályázatomat?
Mindenképp vedd fel a kapcsolatot a karod szociális referensével, ő tud tájékoztatást adni neked, hogy pontosan mi az igazolások pótlásának a menete.
hu
Szabadon választható tárgyként bármilyen tárgyat fel lehet venni az egyetemről?
Minden intézményi tárgyat felvehetsz, aminek teljesíted az előkövetelményeit. Néhány tárgy esetén (főleg GTK-s tárgyakra jellemző ez) előkövetelményként szerepel, hogy az adott szakra járj (illetve előnyben részesítik az oda járó hallgatókat jelentkezésnél).
hu
Szeretnék jegyzetpályázatot beadni, mit tegyek?
A pályázati kiírásnak megfelelően kell eljárni. A félév során egy adott tárgyból kell elektronikus segédanyagot készíteni, amit az oktatóval kell lektoráltatni. Ezután a pályázati adatlapot kell kitölteni elektronikusan, és leadni személyesen a HK irodában (SCH 104).
hu
Szociális alapon adtam le igénylést kollégiumi férőhelyre a kollégiumi honlapon. Ez elegendő, vagy ide is fel kell töltenem az igazolásokat?
Nem elegendő. A kollégiumi oldalon a kollégiumi férőhely igénylésedet tudod leadni. Amennyiben szociális alapon pályázol, úgy a karod által megadott határidőig minden igazolást be kell szerezned és fel kell töltened a szoc.sc.bme.hu oldalra, az ott megadott eljárásrend alapján. Ez a határidő megelőzi a szociális támogatásét, ezért fontos, hogy időben kezd el beszerezni az igazolásokat.
hu
Szüleim jelenleg válófélben vannak, de még nem született erről bírósági végzés. Ilyen esetben a velünk élő szülő egyedül nevelő szülőnek számít?
Amennyiben már nem egy háztartásban élnek és a pályázathoz csatolod a per indításáról szóló bírósági jegyzőkönyv másolatát, úgy elfogadható ez a körülmény. Továbbá szükséges a gyermektartás valós összegének igazolása mindkét szülő két tanú előtt tett írásos nyilatkozatával.
hu
Szüleim külön élnek, kell erről hoznom külön igazolást, vagy elegendő, hogy az egy háztartásban élőkről szóló igazoláson egyikük nem szerepel?
Igen, elegendő, mivel ez már önmagában igazolja a különélés tényét. Emellett szükséges a gyermektartás valós összegének igazolása mindkét szülő két tanú előtt tett írásos nyilatkozatával.
hu
Testvérem hozzánk van bejelentve, de gyakorlatilag külön kasszán van. Mivel tudom ezt igazolni?
A 2014/15 tavaszi pályázási időszakra ez a válasz 2015 januárjában valószínűleg változni fog!

Amennyiben az igazoláson olyan személy is szerepel, aki már nem a háztartás része (pl.: külföldre költözött testvér), erről a tényről közjegyző vagy a helyi önkormányzat jegyzője előtt tett, 2 évnél nem régebbi nyilatkozat bemutatása és másolatának leadása szükséges. A nyilatkoztatot testvérednek és a szüleidnek kell tennie.
hu
Tudom a félévemet utólagosan passziváltatni a méltányossági kérelmemmel?
Alapvetően csak a második oktatási hét végéig van lehetőséged a féléved utólagos passziváltatására. Ezen túl a méltányossági kérelmed csak abban az esetben kerül elfogadásra, amennyiben az ténylegesen méltányolandó, és ezt megfelelő igazolásokkal tudod alátámasztani (például orvosi igazolás).
hu
Tudom az egyetemi képzésemet passzív félévvel kezdeni?
Igen.
hu
Van lehetőségem nem a specializációm által felkínált szakmai gyakorlat témák közül választanom?
Azon témák közül van lehetőséged választani, melyek elérhetőek a kooperatív portálon. Ott viszont nem vagy a saját specializációdra korlátozva, bármelyik másik specializációra kiírt témát is felveheted.
hu
Van lehetőségem specializációt váltani?
Méltányosságod terhére (egy alkalommal), a specializációra kerülésed kezdetétől számított fél éven belül, a Neptunban benyújtott méltányossági kérvénnyel a specializáció vagy ágazat, illetve hozzárendelt tanszék megváltoztatását. (Bsc,Bprof)
Ekkor nem kerülsz be automatikusan a specializációra. Újra végig kell csinálni a felvételi folyamatot.
hu
Van-e különbség ha tanulmányi okból bocsátanak el, vagy ha kiiratkozok?
Nincs.
hu
ZH ütközés esetén mit tudok tenni?
Amennyiben mintatantervi és azonos félévi tárgyról van szó, semmit hiszen ilyen nem történhet meg. Amennyiben pl.: kettő darab szabadon választható tárgynak egyszerre van a zárthelyije(mert például azonos az órarendi időpont) akkor ezzel sajnos nincs mit tenni, élned kell a pótlási lehetőséggel.
hu
Összesen hány órát kell teljesítenem a szakmai gyakorlat során?
Mérnökinformatikus alapszakon 8 hetet (320 munkaóra), villamosmérnöki alapszakon 6 hetet (240 munkaóra). Mérnökinformatikus mesterszakon 6 hetet (240 munkaóra), míg a kar többi mesterszakán 4 hetet (140 munkaóra).
hu
Új jogviszony esetén a képzési idő másfélszeresét számláló számláló újraindul?
Igen, újraindul a számláló.
hu
Újrafelvételi esetén ki kell fizetnem az eddig elhasznált államilag támogatott féléveimet?
Nem, amennyiben ugyanarra a szakra felvételizel.
hu
Őstermelői tevékenységet nem folytattunk, ezért nincsen betétlapunk. Érvényes ezek nélkül a pályázatom?
Igen, érvényes, amennyiben az őstermelői igazolványon szerepel, hogy nem váltottatok ki betétlapot a kért évre.
hu
Őstermelői és gazdasági érdekeltségről szóló adatlapot hol találom?
Ezt a dokumentumot a pályázat kitöltése közben tudod generáltatni az oldallal.
hu